wannaphong/clean_thaiwikipedia huggingface dataset:
# ยูฟ่าแชมเปียนส์ลีก นัดชิงชนะเลิศ 1993
ยูฟ่าแชมเปียนส์ลีก นัดชิงชนะเลิศ 1993 เป็นการแข่งขันระหว่างโอลิมปิกมาร์กเซยและเอซี มิลาน ทำการแข่งขันเมื่อวันที่ 26 พฤษภาคม ค.ศ. 1993 ที่โอลึมพีอาชตาดีอ็อนในมิวนิก

ในรอบชิงชนะเลิศ บาซิเล โบลิ กองหลังของมาร์กเซยเป็นคนโหม่งทำประตูชัยในนาทีที่ 43 ช่วยให้โอแอ็มคว้าแชมป์ยูโรเปียนคัพสมัยแรกและสมัยเดียวของสโมสรมาจนถึงปัจจุบัน เป็นครั้งแรกที่ทีมจากฝรั่งเศสสามารถคว้าแชมป์ยูฟ่าแชมเปียนส์ลีกได้สำเร็จ หลังจากนั้น ก็ไม่มีสโมสรจากฝรั่งเศสเข้าถึงรอบชิงชนะเลิศได้อีก จนกระทั่งโมนาโกในปี 2004 ที่พบกับเอฟซี ปอร์โต้

จากการสอบสวนพบว่ามาร์กเซยและแบร์นาร์ ตาปี ประธานสโมสรในขณะนั้น มีส่วนเกี่ยวข้องกับคดีอื้อฉาวการล็อคผลการแข่งขันในฤดูกาล 1992-93 (ซึ่งมาร์กเซยถูกกล่าวหาว่าจ่ายเงินให้วาล็องเซียนส์เพื่อให้แพ้การแข่งขัน) ซึ่งส่งผลให้พวกเขาถูกปรับตกชั้นไปอยู่ลีกเดอ และห้ามเข้าร่วมการแข่งขันยูฟ่าแชมเปียนส์ลีกในฤดูกาลถัดไปในฐานะแชมป์เก่า เนื่องจากเรื่องอื้อฉาวนี้ส่งผลกระทบกับการแข่งขันในลีกเท่านั้น สถานะของมาร์กเซยซึ่งเป็นแชมป์ยูฟ่าแชมเปียนส์ลีกประจำปี 1993 จึงไม่ได้รับผลกระทบ

รอบชิงชนะเลิศยูฟ่าแชมเปียนส์ลีกครั้งแรกกลายเป็นเกมสุดท้ายของมาร์โก ฟาน บาสเทน กองหน้าชาวดัตช์ของเอซี มิลานที่ประสบความสำเร็จอย่างสูงแต่บาดเจ็บง่าย ซึ่งขณะนั้นเขาอายุ 28 ปี และถูกเปลี่ยนตัวออกในนาทีที่ 86 เนื่องจากความเหนื่อยล้าและอาการบาดเจ็บบริเวณข้อเท้า เขาใช้เวลาสองปีในการพักฟื้น ก่อนที่จะประกาศเลิกเล่นในเดือนสิงหาคมปี ค.ศ. 1995

 ทีม 
ในตารางต่อไปนี้ รอบชิงชนะเลิศจนถึงปี 1992 อยู่ในยุคของการแข่งขันฟุตบอลยูโรเปียนคัพ ส่วนปี 1993 อยู่ในยุคของการแข่งขันฟุตบอลยูฟ่าแชมเปียนส์ลีก
ทีมการปรากฏตัวในรอบชิงชนะเลิศครั้งก่อน (ตัวหนาหมายถึงผู้ชนะ) ออแล็งปิกเดอมาร์แซย์1 (1991) เอซี มิลาน5 (1958, 1963, 1969, 1989, 1990)
# คริสเตียน บลุมเมนเฟลต์
คริสเตียน บลุมเมนเฟลต์ (14 กุมภาพันธ์ ค.ศ. 1994 —) เป็นนักไตรกีฬาชาวนอร์เวย์ เขาได้รับเหรียญทองประเภทบุคคลชายในโอลิมปิกฤดูร้อน 2020 และเหรียญทองแดงประเภทบุคคลชายในการแข่งขันไตรกีฬาชิงแชมป์ยุโรป 2015

อาชีพ
ในปี ค.ศ. 2015 บลุมเมนเฟลต์ได้รับเหรียญทองแดงในการแข่งขันไตรกีฬาชิงแชมป์ยุโรป ซึ่งเป็นเหรียญรางวัลแรกในการแข่งขันไตรกีฬาระดับนานาชาติ ในปี ค.ศ. 2016 เขาได้อันดับที่สามในการแข่งขันไตรกีฬาโลกซีรีส์ ที่ โยโกฮามะ และเป็นการขึ้นโพเดี้ยมเป็นครั้งแรกของเขา

ในการแข่งขันโอลิมปิกฤดูร้อน 2016 ที่ รีโอเดจาเนโร บลูมเมนเฟลต์จบอันดับที่ 13 ในกีฬาไตรกีฬาบุคคลชายKristian Blummenfelt . rio2016.com ในปี ค.ศ. 2017 เขาได้รับรางวัลสามเหรียญเงิน หนึ่งเหรียญทองแดงในการแข่งขันไตรกีฬาโลกซีรีส์ และได้รับเหรียญทองแดงในตารางคะแนนรวม

ในปี ค.ศ. 2019 บลุมเมนเฟลต์ได้คว้าเหรียญทองแรกในอาชีพของเขาในการแข่งขันไตรกีฬาโลกซีรีส์ ที่โลซาน และได้อันดับที่ 10 ในตารางคะแนนรวม

ในปี ค.ศ. 2021 เขาได้รับรางวัลเหรียญทองจากการแข่งขันกีฬาโอลิมปิกโตเกียวเกมส์ นอกจากนี้เขายังได้รับรางวัลชนะเลิศการแข่งขันรอบสุดท้ายของไตรกีฬาชิงแชมป์โลก 2021 ที่เอดมันตัน และเขาได้ชนะเลิศการแข่งขันสามรายการ ได้แก่ โยโกฮามะ โตเกียว และเอดมันตัน ทำให้เขาได้รับตำแหน่งชนะเลิศในตารางคะแนนรวม

ในการแข่งขันโอลิมปิกฤดูร้อน 2024 ที่ ปารีส บลูมเมนเฟลต์จบอันดับที่ 12 ในกีฬาไตรกีฬาบุคคลชาย
# โกปาเดลเรย์ รอบชิงชนะเลิศ 2025
โกปาเดลเรย์ รอบชิงชนะเลิศ 2025 เป็นการแข่งขันฟุตบอลรอบชิงชนะเลิศ เพื่อที่จะตัดสินหาผู้ชนะของโกปาเดลเรย์ ฤดูกาล 2024–25 ซึ่งเป็นฤดูกาลที่ 123 ของโกปาเดลเรย์ ฟุตบอลถ้วยสูงสุดในประเทศสเปน จะจัดขึ้นในวันที่ 26 เมษายน ค.ศ. 2025 ที่สนามกีฬาลาการ์ตูฆา ในเซบิยา ระหว่างบาร์เซโลนา พบกับ เรอัลมาดริด นับเป็นการแข่งขันเอลกลาซิโก ครั้งที่ 260 ซึ่งเป็นการพบกันระหว่างทั้งสองทีมในรอบชิงชนะเลิศรายการนี้เป็นครั้งที่แปด โดยครั้งล่าสุดเกิดขึ้นในปี ค.ศ. 2014

เส้นทางสู่รอบชิงชนะเลิศ

บาร์เซโลนารอบเรอัลมาดริดคู่แข่งผลคู่แข่งผลอูเด บาร์บัสโตร4–0 (A)รอบ 32 ทีมมิเนรา5–0 (A)เรอัลเบติส5–1 (H)รอบ 16 ทีมเซลตาบิโก5–2  (H)บาเลนเซีย5–0 (A)รอบก่อนรองชนะเลิศเลกาเนส3–2 (A)อัตเลติโกมาดริดรอบรองชนะเลิศเรอัลโซซิเอดัด
Key: (H) หมายถึง เหย้า; (A) หมายถึง เยือน

นัด

รายละเอียด

 GK 25 วอยแชค ชแชนส์นือRB 23 ฌูล กูนเดCB 2  เปา กูบาร์ซีCB 5  อิญญิโก มาร์ติเนซLB 35 เฌราร์ด มาร์ติน    CM 12 แฟร็งกี เดอ โยง (กัปตัน)    CM 8  เปดริ   RM 19 ลามิน ยามัลAM 20 ดานิ โอลโม   LM 11 ราฟีญา  CF 7  เฟร์รัน ตอร์เรส   ผู้เล่นสำรอง:GK 1  มาร์ค-อันเดร แทร์ สเตเกินGK 13 อิญญากิ เปญญาDF 4  โรนัลด์ อาราอูโฆ   DF 15 แอนเตรแอส เครสเตินเซินDF 24 เอริก การ์ซิอา   DF 32 เฮคตอร์ ฟอร์ตMF 6  กาบิ   MF 14 ปาโบล ตอร์เรMF 16 เฟร์มิน โลเปซ    FW 10 อันซู ฟาตีFW 18 เปา บิกตอร์   ผู้จัดการทีม: ฮันซี ฟลิค300px GK 1  ตีโบ กูร์ตัวRB 17 ลูกัส บัซเกซ (กัปตัน)    CB 35 ราอุล อาเซนซิโอCB 22 อันโทนีโอ รือดีเกอร์    LB 23 แฟร์ล็อง แมนดี   CM 8  เฟเดริโก บัลเบร์เดCM 14 โอเรเลียง ชัวเมนี  RW 11 โรดรีกู   AM 5  จูด เบลลิงงัม  LW 19 ดานิ เซบาโยส   CF 7  วีนีซียุส ฌูนีโยร์   ผู้เล่นสำรอง:GK 13 อันดรีย์ ลูนินGK 26 ฟรัน กอนซาเลซDF 4  เดวิด อาลาบาDF 18 เฆซุส บาเยโฆDF 20 ฟรัน การ์ซิอา   MF 10 ลูกา มอดริช    MF 15 อาร์ดา กือแลร์   CF 9  กีลียาน อึมบาเป   FW 16 เอ็งดรีกี   FW 21 บราฮิม ดิอาซ   ผู้จัดการทีม: การ์โล อันเชลอตตี

ผู้เล่นยอดเยี่ยมประจำนัด:
เฟร์รัน ตอร์เรส (บาร์เซโลนา)

ผู้ช่วยผู้ตัดสิน:
อิเกร์ เด ฟรันซิสโก กริฆัลบา
อาเซียร์ เปเรซ เด เมนดิโอลา กอนซาเลซ เด ดูรานา
ผู้ตัดสินที่สี่:
มาเตโอ บุสเกตส์ เฟร์เรร์
ผู้ช่วยผู้ตัดสินสำรอง:
อัลเฟรโด โรดริเกซ โมเรโน
ผู้ช่วยผู้ตัดสินใช้วีดิทัศน์:
ปาโบล กอนซาเลซ ฟูเอร์เตส
ผู้ช่วยผู้ตัดสินที่ทำหน้าที่เป็นผู้ช่วยผู้ตัดสินวิดีโอ:
อิญญิโก ปริเอโต โลเปซ เด เซราอิน
ฟรันซิสโก โฆเซ เอร์นันเดซ มาเอโซกฎการแขง่ขัน
แข่งขัน 90 นาที
ต่อเวลาพิเศษ 30 นาที หากเสมอกัน
หากเสมอกันหลังต่อเวลาพิเศษ ให้ตัดสินโดยดวลลูกโทษ
ส่งรายชื่อผู้เล่นสำรองได้ 7 คน
สิทธิ์เปลี่ยนตัวได้สูงสุด 5 คน และหากต่อเวลาพิเศษจะได้รับเพิ่มอีก 1 คน รวมเป็น 6 คน

บันทึก
# ชูอาลาแครม
ชูอาลาแครม (IPA:) หรือ ชูครีม  เป็นขนมหวานประเภทหนึ่งของฝรั่งเศส ซึ่งทำโดยการใส่ ครีมคัสตาร์ด หรือไส้อื่น ๆ ลงไปในแป้งชูที่อบแล้ว ครีมที่ใช้เป็นไส้มีหลากหลายชนิดขึ้นอยู่กับแต่ละร้านหรือผู้ผลิต เช่น ครีมช็อกโกแลต หรือ ครีมที่ทำจากน้ำผลไม้ (สตรอว์เบอร์รี แตงไทย มะม่วง เป็นต้น)
thumb|250x250px| ชูอาลาแครมที่โรยหน้าถั่ววานิลลาจำนวนมาก

 ชื่อเรียก 
ชื่อในภาษาฝรั่งเศส "ชูอาลาแครม" (chou à la crème) มาจากคำว่า "chou" ที่เป็นคำเรียกรวมผักใบเขียวจำพวก กะหล่ำปลี หรือ ผักกาดขาว แต่ในที่นี้หมายถึงกะหล่ำปลี เนื่องจากแป้งอบที่บีบออกมาเป็นลูกกลม ๆ มีลักษณะคล้ายกะหล่ำปลี ส่วนคำว่า "crème" หมายถึงครีม

ที่มาของชื่อเรียกว่า "ชูครีม" มาจากญี่ปุ่น โดยในภาษาญี่ปุ่นเรียกว่า シュークリーム โดย シュー มาจากคำว่า "chou" ในภาษาฝรั่งเศส และ クリーム มาจากคำว่า "cream" ในภาษาอังกฤษ

นอกจากนี้แล้ว ชูอาลาแครมขนาดเล็กพอดีคำยังเรียกว่า พรอฟีทรอล
# กลองมโหระทึก
กลองมโหระทึก บ้างเรียก กลองกบ เป็นโบราณวัตถุที่พบในวัฒนธรรมต่าง ๆ ในเอเชียตะวันออกเฉียงใต้และทางตอนใต้ของประเทศจีน กลองมีลักษณะเป็นกลองตั้งมีตั้งแต่ขนาดกลางจนถึงขนาดใหญ่ หล่อด้วยสำริดโดยใช้วิธีหล่อแบบขี้ผึ้งหาย (lost-wax casting method) ใช้เป็นเครื่องดนตรีและวัตถุบูชา โดยมักประดับด้วยลวดลายเรขาคณิต ฉากชีวิตประจำวันและสงคราม ภาพสัตว์ นก และเรือ ส่วนใหญ่นิยมลวดลายเป็นวงโคจรของดวงดาวที่มีดวงอาทิตย์เป็นศูนย์กลาง กลองมโหระทึกถือเป็นหนึ่งในสัญลักษณ์ประจำชาติของประเทศเวียดนาม

สันนิษฐานว่ามีต้นกำเนิดมาจากวัฒนธรรมดงเซินมีอายุประมาณ 2,000 ปีจนถึง 1,000 กว่าปีก่อนคริสตกาล มีศูนย์กลางอยู่ที่หมู่บ้านแห่งหนึ่งในแขวงทันหัวของเวียดนามตอนเหนือ หรือที่เรียกว่าแคว้นตันเกี๋ย

กลองมโหระทึกในประเทศไทยมีปรากฏอยู่ในจารึกตั้งแต่ยุคก่อนสุโขทัย ในบทพระอัยการสมัยอยุธยา มีความชัดเจนในสมัยรัตนโกสินทร์ซึ่งประโคมกลองมโหระทึกในในงานพระราชพิธีต่าง ๆ โดยเฉพาะพระอิสริยยศพระมหากษัตริย์ เช่น การเสด็จออกมหาสมาคมในการพระราชพิธีเฉลิมพระชนม์พรรษา พระราชพิธีถวายน้ำสรงพระบรมศพ ในอดีตก็จะมีการย่ำมโหรทึกไปพร้อมกับการประโคมแตรสังข์ ตีกลองชนะ ในประเทศไทยมีพบในทั่วทุกภาคโดยพบมากที่สุดในภาคใต้ รองมาเป็นภาคเหนือ ภาคอีสาน และภาคกลาง ตามลำดับ
# อาคารที่ทำการสำนักงานการตรวจเงินแผ่นดิน (หลังใหม่)
อาคารที่ทำการสำนักงานการตรวจเงินแผ่นดิน (หลังใหม่) ตั้งอยู่ถนนกำแพงเพชร 2 แขวงจตุจักร เขตจตุจักร กรุงเทพมหานคร บริเวณย่านการค้าตลาดนัดจตุจักร ใกล้ MRT สถานีกำแพงเพชร ติดสถานีกลางบางซื่อ ตรงข้าม JJ MALL มีความสูงราว 30 ชั้น บนพื้นที่ประมาณ 10 ไร่ 3 งาน โดยจะเป็นอาคารสำนักงานใหญ่แห่งใหม่ของสำนักงานการตรวจเงินแผ่นดิน (สตง.) 

อาคารดังกล่าวเริ่มสร้างขึ้นตั้งแต่ปี พ.ศ. 2563 โดยโครงสร้างอาคารได้แล้วเสร็จเมื่อปี พ.ศ. 2567 แต่เมื่อวันที่ 28 มีนาคม พ.ศ. 2568 ได้เกิดเหตุการณ์แผ่นดินไหวในประเทศพม่า พ.ศ. 2568 ส่งผลให้อาคารดังกล่าวพังถล่ม ส่งผลให้คนงานก่อสร้างที่อยู่ในอาคารเสียชีวิต ได้รับบาดเจ็บ และผู้สูญหายเป็นจำนวนมาก

การออกแบบอาคาร
อาคารสำนักงานตรวจเงินแผ่นดินได้รับการออกแบบให้เหมาะสมกับการปฏิบัติงานตรวจเงินแผ่นดินและสภาพพื้นที่ โดยมีบริษัท ฟอ-รัม อาร์คิเทค จำกัด เป็นสถาปนิกผู้ออกแบบ และบริษัท ไมนฮาร์ท (ประเทศไทย) จำกัด เป็นผู้ออกแบบงานวิศวกรรมโครงสร้างและงานระบบประกอบอาคาร ด้วยวงเงิน 73 ล้านบาท ในปี พ.ศ. 2561 ตัวโครงการประกอบด้วย 3 อาคารหลัก ได้แก่ (1) อาคารสำนักงาน (2) อาคารประชุม และ (3) อาคารจอดรถ รวมพื้นที่ก่อสร้างทั้งหมด 96,041 ตารางเมตร โดยอาคารสำนักงานหลักมีความสูง 137 เมตร จำนวน 30 ชั้นเปิดข้อมูล บริษัทร่วมลงทุนสร้างตึกใหม่ สตง. thaipbs.or.th

กระบวนการก่อสร้างอาคาร
อาคารได้เสนอขออนุมัติงบประมาณรายการค่าก่อสร้าง เป็นจำนวนเงิน 2,560 ล้านบาท และได้รับการอนุมัติตามมติคณะรัฐมนตรี เมื่อวันที่ 4 กุมภาพันธ์ 2563 ต่อมาได้ดำเนินการจัดหาผู้รับจ้างก่อสร้างตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 และได้ผู้ชนะการประกวดราคา ได้แก่ กิจการร่วมค้าไอทีดี – ซีอาร์อีซี (บริษัท อิตาเลียนไทย ดีเวล๊อปเมนต์ จำกัด (มหาชน) และบริษัท ไชน่า เรลเวย์ นัมเบอร์ 10 (ประเทศไทย) จำกัด ในเครือไชนาเรลเวย์) ซึ่งเป็นผู้เสนอราคารายต่ำสุด ด้วยวงเงิน 2,136 ล้านบาท และได้ดำเนินการเบิกจ่ายมาแล้วทั้งสิ้น 22 งวด เป็นจำนวนเงินที่เบิกจ่าย ไปแล้วทั้งสิ้น 966.80 ล้านบาทเว็บไซต์สำนักงานตรวจเงินแผ่นดิน audit.go.th

เหตุการณ์แผ่นดินไหว

อาคารที่ทำการสำนักงานการตรวจเงินแผ่นดินแห่งใหม่ ได้รับความเสียหายและอาคารพังถล่มลงมาจากแผ่นดินไหวในประเทศพม่า พ.ศ. 2568 เมื่อวันที่ 28 มีนาคม 2568 ส่งผลให้มีผู้เสียชีวิต ผู้ได้รับบาดเจ็บ และผู้สูญหายจำนวนมาก
# เจ้าหญิงอมาเลียแห่งสวีเดน
เจ้าหญิงอมาเลียแห่งสวีเดน (พระนามเต็ม: อมาเลีย มาเรีย ชาร์ล็อตตา; 22 กุมภาพันธ์ พ.ศ. 2348 – 31 สิงหาคม พ.ศ. 2396) ทรงเป็นเจ้าหญิงแห่งสวีเดน เป็นพระปิตุจฉาพระองค์เล็ก (อาหญิง) ในคาโรลาแห่งวาซา สมเด็จพระราชินีแห่งซัคเซิน
พระประวัติ 
เจ้าหญิงอมาเลีย ประสูติเมื่อปี พ.ศ. 2348 เป็นพระราชธิดาใน พระเจ้ากุสตาฟที่ 4 อดอล์ฟแห่งสวีเดน กับ พระนางเฟรเดอริกาแห่งบาเดิน พระองค์ทรงเติบโตภายใต้การดูแลของชาร์ล็อต สตรีเนสต์ ต่อมา พระองค์ต้องเสด็จออกจากสวีเดนพร้อมกับครอบครัวหลังจากสมเด็จพระราชบิดา ถูกปลดออกจากพระราชบัลลังก์ หลังการรัฐประหารใน พ.ศ. 2352 โดยพระองค์ทรงเติบโตในบาเดิน

เจนนี ลินด์ เป็นพระสหายสนิทในพระองค์ ต่อมาพระองค์ประชวรโรคกระดูกอ่อนในเด็ก โดยพระองค์สิ้นพระชนม์เมื่อวันที่ 31 สิงหาคม พ.ศ. 2396 สิริพะชันษา 48 ปี โดยมิได้เสกสมรส
 อ้างอิง 
Ulf Sundberg (2004). Kungliga släktband. Historiska Media. p. 187. ISBN 91-85057-48-7.
Amalia Charlotta i Wilhelmina Stålberg (1864). Anteckningar om svenska qvinnor.
# โยชิโนริ นากายามะ
โยชิโนริ นากายามะ (,เกิด 2 กรกฎาคม 1996) เป็นนักพากย์ชาวญี่ปุ่น เกิดที่จังหวัดไอจิ สังกัดค่ายอันเชรี
# พิกัดอัตราศุลกากรในรัฐบาลทรัมป์สมัยที่ 2
พิกัดอัตราศุลกากรในช่วงที่ดอนัลด์ ทรัมป์ดำรงตำแหน่งประธานาธิบดีสมัยที่สอง สะท้อนให้เห็นถึงการเพิ่มขึ้นของนโยบายลัทธิคุ้มครองทางการค้าในสหรัฐอเมริกา โดยที่ประธานาธิบดีทรัมป์ประกาศจัดเก็บภาษีศุลกากรสูงกับสินค้านำเข้าจากประเทศอื่น ๆ ทั้งหมด

ทรัมป์เพิ่มระดับสงครามการค้ากับจีนอย่างต่อเนื่อง โดยเพิ่มภาษีพื้นฐานสำหรับการนำเข้าจากประเทศเป็นร้อยละ 54 หลังจากวันที่ 9 เมษายน เขาเริ่มสงครามการค้าครั้งที่สองกับแคนาดาและเม็กซิโกโดยกำหนดอัตราภาษีร้อยละ 25 สำหรับสินค้าแคนาดาและเม็กซิโกส่วนใหญ่ แต่ต่อมาได้รับการยกเว้นสินค้าทั้งหมดที่สอดคล้องกับความตกลงสหรัฐอเมริกา-เม็กซิโก-แคนาดา (USMCA) อย่างไม่มีกำหนด ทรัมป์กำหนดกรอบการดำเนินการเหล่านี้เพื่อเป็นวิธีในการให้ประเทศต่าง ๆ รับผิดชอบต่อการค้าขายยาเสพติดผิดกฎหมายและการอพยพที่ผิดกฎหมาย พร้อมทั้งสนับสนุนการผลิตในประเทศ ต่อมาเขาได้กำหนดอัตราภาษีนำเข้าเหล็ก อะลูมิเนียม และยานยนต์ร้อยละ 25 จากทุกประเทศ และคาดว่าจะมีการนำเข้าชิ้นส่วนรถยนต์ตามมา

ในวันที่ 2 เมษายน พ.ศ. 2568 ซึ่งเป็นวันที่ทรัมป์เรียกว่า "วันปลดปล่อย" ทรัมป์ประกาศจัดเก็บภาษีนำเข้าสินค้าทุกประเภทที่นำเข้ามาในสหรัฐอเมริกาในอัตราร้อยละ 10 และจัดเก็บภาษีในอัตราที่สูงขึ้นสำหรับสินค้าจากคู่ค้า 57 ประเทศ การกำหนดพิกัดอัตราศุลกากรซึ่งเรียกกันอย่างแย้ง ว่า "ภาษีศุลกากรตอบโต้" โดยรัฐบาลทรัมป์ เช่นเดียวกับภาษีศุลกากรตอบโต้จากประเทศอื่น ๆ ส่งผลให้ตลาดหุ้นตกทันที ตามสูตรการคำนวณภาษีศุลกากรตอบโต้ที่เผยแพร่โดยรัฐบาลทรัมป์ การขาดดุลการค้าถูกมองว่าเป็นลบโดยเนื้อแท้ และควรถูกกำจัด  ภาษีศุลกากรพื้นฐานร้อยละ 10 มีผลบังคับใช้ในวันที่ 5 เมษายน อัตราเพิ่มเติมจะเริ่มในวันที่ 9 เมษายน แคนาดา จีน และสหภาพยุโรป ได้ประกาศภาษีศุลกากรตอบโต้ ในขณะที่ประเทศอื่น ๆ เริ่มการเจรจาเพื่อป้องกันข้อพิพาททางการค้าเพิ่มเติม
# คิกูโนซูเกะ โทยะ
คิกูโนซูเกะ โทยะ (, เกิด 30 พฤศจิกายน 1998) เป็นนักพากย์ชาวญี่ปุ่น สังกัดโซนีมิวสิกอาร์ติสต์ ส่วนสูง 175 ซม.

ประวัติ
เกิดที่โตเกียว เคยอาศัยอยู่ที่ประเทศไทยตั้งแต่อายุ 2 ขวบถึง 7 ขวบ
# ยาซูโนริ มัตสึโมโตะ
ยาซูโนริ มัตสึโมโตะ (, เกิด 7 กุมภาพันธ์ 1960) เป็นนักพากย์ นักแสดงละครเวที และผู้บรรยายเรื่องชาวญี่ปุ่น เกิดที่เมืองมัตสึโดะ จังหวัดชิบะ สังกัดค่ายซิกมาเซเวน
# อาการิ ทาดาโนะ
อาการิ ทาดาโนะ (唯野ただの あかり, เกิด 18 มีนาคม) เป็นนักพากย์หญิงชาวญี่ปุ่น เกิดที่โตเกียว สังกัดค่ายอินเทนชัน
# อิซเซ มิยาซากิ
อิซเซ มิยาซากิ (, เกิด 31 พฤษภาคม 1971) เป็นนักพากย์ชาวญี่ปุ่น เกิดที่เขตอาซามินามิ เมืองฮิโรชิมะ จังหวัดฮิโรชิมะ สังกัด TAB โพรดักชัน
# ชิโยะ โอซากิ
ชิโยะ โอซากิ (, เกิด 12 กุมภาพันธ์ 1988) เป็นนักพากย์ นักแสดงละครเวที และนักร้องชาวญี่ปุ่น ชื่อเคยเขียนว่า 桜咲 ちよ โดยใช้ฮิรางานะ เกิดที่จังหวัดคานางาวะ
# ซูซูนะ คิโนชิตะ
ซูซูนะ คิโนชิตะ (, เกิด 8 สิงหาคม 1983) เป็นนักแสดง นักพากย์ และอดีตไอดอลชาวญี่ปุ่น เคยเป็นสมาชิกของวงเพียวริตีส์ สังกัดค่ายเก็กโก เกิดที่โตเกียว
# อาการิ อูเอฮาระ
อาการิ อูเอฮาระ (, เกิด 13 กันยายน) เป็นนักพากย์หญิงชาวญี่ปุ่น เกิดที่โตเกียว เป็นทั้งผู้อำนวยการและนักพากย์ในสังกัดของสำนักงานนักพากย์แคลร์
# คิมิโกะ ไซโต
คิมิโกะ ไซโต (, เกิด 12 กุมภาพันธ์ 19772015年12月21日のツイート、2019年5月26日閲覧。) เป็นนักพากย์ และ ผู้บรรยายชาวญี่ปุ่น เกิดที่เมืองมัตสึโมโตะ จังหวัดนางาโนะ สังกัดอาโอนิโปรดักชัน
# โอลด์อิงลิชเกม
โอลด์อิงลิชเกม  เป็นพันธุ์ไก่บ้านของอังกฤษ เดิมทีอาจเพาะพันธุ์เพื่อนำมาเล่นไก่ชน Poultry Club of Great Britain รับรองพันธุ์มาตรฐาน 2 ชนิด: Carlisle Old English Game และ Oxford Old English Game และยังมีโอลด์อิงลิชเกมแบบ bantam
 
 ลักษณะ 
โอลด์อิงลิชเกมมีสีหลายแบบ โดยมี 28 สีที่ได้รับการรับรองจาก American Poultry Association, ส่วนทาง Entente Européenne d’Aviculture et de Cuniculture ระบุถึง 33 สี ในบริเตน ทาง Carlisle type รับรองเพียง 13 สี ส่วน Oxford type รับรองถึง 30 สี
 
 การใช้งาน 
 
นับตั้งแต่การห้ามเล่นไก่ชนใน ค.ศ. 1849 โอลด์อิงลิชเกมโดยหลักเลี้ยงไว้เพื่อการแสดง โอลด์อิงลิชเกมอาจวางไข่ขนาดเล็กที่มีสีเข้มได้ประมาณปีละประมาณ 40 ฟอง
 
อ้างอิง

 
Category:พันธุ์ไก่
Category:พันธุ์ไก่ที่มีต้นกำเนิดในสหราชอาณาจักร
# มิไร ทาจิบานะ
มิไร ทาจิบานะ (, เกิด 5 มีนาคม 2000) เป็น นักพากย์หญิงชาวญี่ปุ่น เกิดที่จังหวัดจิบะ สังกัดค่ายมิวสิกเรย์น มีชื่อเล่นว่า ไรไร (らいらい)
# วาตารุ โคมาดะ
วาตารุ โคมาดะ (, เกิด 5 กันยายน 1989) เป็นนักพากย์และช่างภาพชาวญี่ปุ่น เกิดที่จังหวัดคานางาวะ และเติบโตในประเทศเยอรมนี สังกัดค่าย 81 Produce ตั้งแต่ 1 เมษายน 2013

 ชีวประวัติ 
แม้ว่าเขาจะชอบเกมและอนิเมะมาตั้งแต่ยังเด็ก แต่ก็ไม่เคยได้นึกถึงเรื่องอาชีพนักพากย์มาก่อน และเนื่องจากอาศัยอยู่ต่างประเทศเป็นเวลานานและสามารถเข้าใจภาษาอังกฤษได้ จึงไม่เคยดูหนังพากย์เสียงเลย

หลังจากกลับมาถึงญี่ปุ่น เขาได้ชมภาพยนตร์เรื่องฅนเหล็ก 2029 เวอร์ชันพากย์เสียงทางทีวีเป็นภาษาญี่ปุ่น ทำให้ได้เริ่มเรียนรู้เกี่ยวกับการแสดงเสียงในฐานะอาชีพและเกิดความหลงใหลในอาชีพนี้ขึ้นมา

ในปี 2019 ในเซยูอะวอดส์ ครั้งที่ 13 เขาได้รับรางวัลจากการร้องเพลง

เมื่อวันที่ 1 มกราคม 2021 เขาได้ประกาศบนทวิตเตอร์ของเขาว่าเขาได้แต่งงานแล้ว
# จูโรตะ โคซูงิ
จูโรตะ โคซูงิ (, เกิด 19 ธันวาคม 1957) เป็นนักพากย์ ผู้บรรยาย และนักร้องชาวญี่ปุ่น เกิดที่เขตมินามิ เมืองโยโกฮามะ จังหวัดคานางาวะ สังกัดสำนักงานโอซาวะ
# มาซาฮารุ ซาโต
มาซาฮารุ ซาโต (, เกิด 1 กรกฎาคม 1946) เป็นนักแสดง และ นักพากย์ ชาวญี่ปุ่น สังกัดค่ายอาโอนิโปรดักชัน เกิดที่เขตโอตะ โตเกียว
# บิง ชิมาดะ
บิง ชิมาดะ (, เกิด 20 พฤศจิกายน 1954) เป็นนักพากย์และนักแสดงชาวญี่ปุ่น เกิดที่เมืองนีงาตะ จังหวัดนีงาตะ สังกัดอาโอนิโปรดักชัน เป็นผู้อำนวย การสหภาพนักแสดงญี่ปุ่น日本俳優連合役員一覧 ชื่อจริงว่า ซาโตชิ ชิมาดะ โดยเขียนเป็นคันจิว่า 島田 敏 เหมือนกันแค่เปลี่ยนเสียงอ่าน
# ฮิซาโอะ เองาวะ
ฮิซาโอะ เองาวะ (, เกิด 13 กันยายน 1962) เป็นนักแสดง นักพากย์ และ ผู้บรรยาย ชาวญี่ปุ่น เกิดที่โตเกียว  สังกัดอาโอนิโปรดักชัน
# เกาะสันติภาพเดลีย์
เกาะสันติภาพ  เป็นหนังสือพิมพ์รายวันภาษาเขมรที่ตีพิมพ์ในประเทศกัมพูชา โดยมีสำนักงานใหญ่ที่พนมเปญ ตามรายงานของ Media Ownership Monitor เกาะสันติภาพถือเป็นหนังสือพิมพ์ที่มีผู้อ่านมากที่สุดในประเทศ ก่อตั้งใน ค.ศ. 1967 โดย Chou Thany ในสมัยเขมรแดง สิ่งพิมพ์ถูกปิดลงและ Thany ถูกฆ่าตายในการฆ่าล้างเผ่าพันธ์ุชาวเขมร จากนั้นจึงเปิดทำการต่อในเดือนมกราคม ค.ศ. 1993 โดยมี Thong Uy Pang และ Yin Phanny สามีและภรรยาผู้ทำหน้าที่เป็นบรรณาธิการบริหารและผู้จัดการตามลำดับ เป็นเจ้าของ ใน ค.ศ. 1998 Pang ถูกยิงขณะอยู่ในวัด โดยกล่าวโทษเจ้าหน้าที่ตำรวจ Thong Sovanraingsey ลูกสาวของทั้งคู่ เข้าคุมกิจการต่อ และใน ค.ศ. 2005 Pol Saroeun เป็นหัวหน้าบรรณาธิการแทนที่ Pang ปัจจุบันเกาะสันติภาพเป็นสื่อเพียงแห่งเดียวในกัมพูชาที่ให้บริการทั้งเว็บไซต์/แอปออนไลน์และฉบับตีพิมพ์
# อิชชิง ชิบะ
อิชชิง ชิบะ (, เกิด 26 มิถุนายน 1968) ชื่อจริงว่า คาซูโนบุ ชิบะ ﻿﻿ เป็นนักพากย์ชาวญี่ปุ่น เกิดที่เมืองเคเซ็นนุมะ จังหวัดมิยางิ สังกัดอาตส์วิชัน

ผลงานที่เป็นตัวแทนของเขา ได้แก่ คาซูโนบุ ชิบะ จากยอดนักสืบจิ๋วโคนัน และ อาร์โนลด์ นอยมันน์ จากโมบิลสูท กันดั้มซี้ด เป็นต้น
# ฮิโตมิ โออิกาวะ
ฮิโตมิ โออิคาวะ (, เกิด 10 พฤศจิกายน 1958『声優名鑑 アニメーションから洋画まで…』近代映画社、1985年、p.29) เป็นนักพากย์ และ ผู้กำกับเสียง ชาวญี่ปุ่น เกิดที่โตเกียว สามีคือเรียว โฮริกาวะ เป็นนักพากย์เช่นกัน
# เคลซี วิลสัน
เคลซี วิลสัน (เกิดวันที่ 22 มกราคม ค.ศ. 1986) เป็นนักฮอกกี้น้ำแข็งอาชีพชาวแคนาดาที่เกษียณแล้ว
 
เมื่อวันที่ 6 ตุลาคม ค.ศ., 2006 วิลสันลงนามเป็นตัวแทนอิสระของแนชวิลล์พรีเดเตอส์ และในวันที่ 17 พฤษภาคม ค.ศ. 2010 เขาได้รับการเซ็นสัญญาใหม่กับทีมพรีเดเตอส์เป็นเวลาหนึ่งปี
  
ในเดือนมกราคม ค.ศ. 2014 วิลสันลงนามเข้ากับทีมโคเวนทรีเบลซของ EIHL
 
อ้างอิง

 
แหล่งข้อมูลอื่น

 

Category:นักกีฬาฮอกกี้น้ำแข็งชาวแคนาดาที่อาศัยอยู่ในอังกฤษ
Category:นักกีฬาฮอกกี้น้ำแข็งปีกซ้ายชาวแคนาดา
# เรียว โฮริกาวะ
เรียว โฮริกาวะ (, เกิด 1 กุมภาพันธ์ 1958) เป็นนักพากย์ นักแสดง และ ยูทูบเบอร์ ชาวญี่ปุ่น ปัจจุบันเขาดำรงตำแหน่งผู้อำนวยการบริษัทแอสลีด เกิดที่เมืองฮิรากาตะ จังหวัดโอซากะ  โตที่เมืองอากิชิมะ โตเกียว เมื่อสมัยที่เขาสังกัดอยู่อาโอนิโปรดักชัน เขาเคยใช้ชื่อว่า 堀川 亮 โดยใช้คันจิเขียนทั้งหมด แต่ได้เปลี่ยนมาเป็นชื่อปัจจุบันที่ใช้ฮิรางานะตั้งแต่เมื่อ  3 เมษายน 2001 ภรรยาของเขาคือฮิโตมิ โออิกาวะ ซึ่งเป็นนักพากย์เช่นกัน
# จูเซปเป บาเรซี
จูเซปเป บาเรซี (, เกิด 7 กุมภาพันธ์ ค.ศ. 1958) เป็นผู้จัดการทีมและอดีตนักฟุตบอลอาชีพชาวอิตาลี, ซึ่งเล่นในตำแหน่งกองหลังหรือกองกลางตัวรับ ปัจจุบันเขาทำงานเป็นผู้ช่วยฝ่ายเทคนิคที่อินเตอร์มิลาน บาเรซีใช้เวลา 16 ปีของเขากับอินเตอร์ ก่อนที่จะเลิกเล่นในปี ค.ศ. 1994 หลังจากอยู่กับโมเดนา 2 ฤดูกาล กับอินเตอร์ เขาคว้าแชมป์เซเรียอา 2 สมัย และยูฟ่าคัพ 1 สมัย รวมถึงถ้วยรางวัลอื่น ๆ อีกมากมาย และยังทำหน้าที่เป็นกัปตันทีมอีกด้วย ในระดับทีมชาติ เขาติดทีมชาติอิตาลี 18 นัดระหว่างปี ค.ศ. 1979 ถึง ค.ศ. 1986 โดยลงแข่งขันฟุตบอลยูโร 1980 ซึ่งทีมจบการแข่งขันในอันดับที่ 4 และฟุตบอลโลก 1986 ฟรันโก บาเรซีน้องชายของเขา ซึ่งเป็นแนวรับเช่นกัน ทำหน้าที่เป็นกัปตันทีมให้กับเอซี มิลาน คู่แข่งร่วมเมืองและทีมชาติอิตาลี

 ระดับสโมสร 

left|thumb|บาเรซีกับอินเตอร์มิลานในปี ค.ศ. 1982

บาเรซีเกิดในเมืองทราวายาโต จังหวัดเบรสชา และถูกอินเตอร์ดึงตัวมาตั้งแต่ยังเป็นเด็ก และกลายมาเป็นนักเตะเยาวชนของทีม เขาประเดิมสนามให้กับทีมชุดใหญ่ในโกปปาอีตาเลีย เมื่อวันที่ 8 มิถุนายน ค.ศ. 1977 ในเกมที่ชนะยูเวนตุส 1–0 ในฤดูกาล 1976–77 และประเดิมสนามในเซเรียอาในฤดูกาลถัดมา ต่อมาเขาได้เป็นกัปตันทีมตั้งแต่ปี ค.ศ. 1988 ถึง ค.ศ. 1992 และเขาใช้เวลาทั้งหมด 16 ฤดูกาลกับอินเตอร์มิลาน ลงเล่นทั้งหมด 559 นัด (รวมถึงในเซเรียอา 392 นัด ยุโรป 73 นัด และโกปปาอีตาเลีย 94 นัด) และทำประตูได้ 13 ประตู (10 ประตูในเซเรียอา 1 ประตูในระดับสโมสรยุโรป และ 2 ประตูในโกปปาอีตาเลีย) กับอินเตอร์ เขาคว้าแชมป์เซเรียอา 2 สมัย, โกปปาอีตาเลีย 2 สมัย, ยูฟ่าคัพ 1 สมัย และแชมป์ซูแปร์โกปปาอีตาเลียนา หลังออกจากอินเตอร์เมื่อจบฤดูกาล 1991–92 บาเรซีก็เล่นให้กับโมเดนาในเซเรียบีเป็นเวลาสองฤดูกาล ก่อนจะเลิกเล่นในปี ค.ศ. 1994 เมื่ออายุได้ 36 ปี
# เควิน อัฟกานี
เควิน แซคารี อัฟกานี (เกิดวันที่ 9 พฤศจิกายน ค.ศ. 1996) เป็นนักพากย์ชาวอเมริกัน เขาทำหน้าที่ให้เสียงมาริโอและตัวละครอื่น ๆ จากแฟรนไชส์มาริโอต่อจากชาลส์ มาร์ทิเนใน ค.ศ. 2023 เริ่มต้นที่เกมในนินเท็นโด สวิตช์อย่าง Super Mario Bros. Wonder, WarioWare: Move It! และ Super Mario Party Jamboree ก่อนหน้านั้น อัฟกานีรับหน้าที่พากย์เสียงโฆษณาให้กับนินเท็นโด สวิตช์ และอาร์โนลด์ในเก็นชินอิมแพกต์ พากย์อังกฤษ

 อาชีพ 
อัฟกานีให้เสียงตัวละครมาริโอต่อจากชาลส์ มาร์ทิเน ผู้ให้เสียง โดยเริ่มต้นในเกม Super Mario Bros. Wonder ส่วนมาร์ทิเนกลายเป็นแบรนด์แอมบาสเดอร์ของมาริโอ

 ประวัติ 
เควิน แซคารี อัฟกานีเกิดเมื่อวันที่ 9 พฤศจิกายน ค.ศ. 1996 โดยทำงานและอาศัยอยู่ที่ลอสแอนเจลิส รัฐแคลิฟอร์เนีย

ผลงาน
# อินดีอิกไนต์
อินดีอิกไนต์  เป็นทีมวอลเลย์บอลในร่มระดับอาชีพหญิง ที่ตั้งอยู่ในเขตมหานครอินเดียแนโพลิส ซึ่งเข้าแข่งในโปรวอลเลย์บอลเฟเดอเรชัน (PVF) โดยทีมนี้แข่งเกมเหย้าที่ฟิชเชอส์อีเวนต์เซนเตอร์ และอินดีอิกไนต์เริ่มแข่งในฐานะทีมขยายในฤดูกาล 2025

 ประวัติ 
เมื่อวันที่ 7 ธันวาคม ค.ศ. 2023 โปรวอลเลย์บอลเฟเดอเรชันประกาศว่าจะมีทีมขยายมาที่อินเดียแนโพลิส

กระทั่งเมื่อวันที่ 28 มกราคม ค.ศ. 2024 กลุ่มเจ้าของอินดีโปรวอลเลย์บอลได้ประกาศชื่อและโลโก้ของทีมวอลเลย์บอลอาชีพทีมแรกของรัฐอินดีแอนานี้ต่อสาธารณะ โดยทีมนี้จะแข่งที่ฟิชเชอส์อีเวนต์เซนเตอร์ ซึ่งเป็นสถานที่จัดงานบันเทิงและกีฬาขนาด 7,000 ที่นั่ง และจอร์จ แพดเจน จะเป็นหัวหน้าผู้ฝึกสอนในฤดูกาลเปิดตัว

 บัญชีรายชื่อ ค.ศ. 2025 
บัญชีรายชื่อจากเว็บไซต์โปรวอลเลย์บอลเฟเดอเรชัน

หมายเลขผู้เล่นตำแหน่งวิทยาลัย/สโมสรความสูง2 ซิดนีย์ ฮิลลีย์ตัวเซตวิสคอนซิน6 ฟุต 0 นิ้ว5 อีซาเบิล มาร์ทีนตัวตีด้านนอกฟลอริดา6 ฟุต 0 นิ้ว6 ไคลี เมอร์ตัวรับอิสระมินนิโซตา5 ฟุต 6 นิ้ว7 เลคีทอร์ เมมเบอร์-เมเนห์ตัวตีด้านนอกมิสซูรี/พิตต์สเบิร์ก5 ฟุต 8 นิ้ว9 เอเลนา สกอตตัวรับอิสระลุยส์วิลล์5 ฟุต 9 นิ้ว11 ไอนิเซ ฮาวิลีตัวเซตแคนซัส5 ฟุต 10 นิ้ว12 แคโรไลน์ ครอว์เฟิร์ดตัวบล็อกกลางวิสคอนซิน6 ฟุต 2 นิ้ว14 แอนนา เดอเบียร์ตัวตีด้านนอกลุยส์วิลล์5 ฟุต 11 นิ้ว17 เบลก โมห์เลอร์ตัวบล็อกกลางเพอร์ดู6 ฟุต 1 นิ้ว18 คาร์ลี สกอดต์ตัวตีด้านนอกมิชิแกน6 ฟุต 1 นิ้ว19 อะซานี ทีเลอร์ตัวตีตรงข้ามเคนทักกี5 ฟุต 9 นิ้ว20 เกรซ เวดตัวตีตรงข้ามเพอร์ดู6 ฟุต 3 นิ้ว22 ลิเดีย มาร์ตินตัวบล็อกกลางโอคลาโฮมา6 ฟุต 3 นิ้ว23 นีนา ชาอิชตัวตีด้านนอกเทนเนสซี5 ฟุต 11 นิ้ว26 เนดี โอคัมมอร์ตัวบล็อกกลางเอสเอ็มยู6 ฟุต 4 นิ้ว
# มารดาอาร์มีเนีย
มารดาอาร์มีเนีย  เป็นบุคลาธิษฐานเพศหญิงของประเทศอาร์มีเนีย ผลงานที่เปิดเผยต่อสาธารณชนมากที่สุดคือรูปปั้นขนาดใหญ่ในสวนชัยชนะมองไปยังเมืองหลวงเยเรวาน ประเทศอาร์มีเนีย

รูปปั้นมารดาอาร์มีเนียในเยเรวาน
thumb|left|รูปปั้นสตาลินอันเดิม แทนที่ด้วยมารดาอาร์มีเนียใน ค.ศ. 1962
รูปปั้นปัจจุบันสร้างขึ้นแทนที่อนุเสารรีย์ของเลขาธิการ โจเซฟ สตาลินที่สร้างขึ้นเป็นอนุสรณ์แห่งชัยชนะต่อสงครามโลกครั้งที่สอง ในช่วงรัฐบาลสตาลินแห่งสหภาพโซเวียต กริกอร์ ฮารุตยุนยัน เลขาธิการคนแรกของคณะกรรมการกลางพรรคคอมมิวนิสต์อาร์มีเนียและสมาชิกของรัฐบาล กำกับดูแลการก่อสร้างอนุสาวรีย์ซึ่งสร้างเสร็จและเปิดตัวต่อประชาชนเมื่อวันที่ 29 พฤศจิกายน ค.ศ. 1950 รูปปั้นนี้ถือเป็นผลงานชิ้นเอกของประติมากรเซียร์เกย์ เมียร์คูรอฟ ถือเป็นหนึ่งในอนุสรณ์สถานสำคัญของสตาลินแห่งสุดท้ายที่ยังคงตั้งตระหง่านอยู่ วาซิลี กรอสมันมองว่ารูปปั้นนี้เป็นหนึ่งในอนุสรณ์สถานที่งดงามที่สุดในยุคของเขา

ฐานรากนี้ได้รับการออกแบบโดยสถาปนิก ราฟาเยล อิสราเยเลียน เมื่อเขาตระหนักว่าการครอบครองฐานรากอาจเป็นเกียรติในระยะสั้น อิสราเยเลียนจึงออกแบบฐานรากให้คล้ายกับโบสถ์อาร์เมเนียแบบบาซิลิกาสามทางเดิน โดยเขาได้สารภาพหลายปีต่อมาว่า "เมื่อรู้ว่าความรุ่งโรจน์ของผู้เผด็จการนั้นเป็นเพียงสิ่งชั่วคราว ผมจึงสร้างบาซิลิกาอาร์มีเนียสามทางเดินแบบเรียบง่ายขึ้นมา""Mother Armenia" needs care (In Armenian) ภายในมีความสว่างสดใสสบายตาและคล้ายคลึงกับโบสถ์นักบุญฮริพซีแม ซึ่งตรงกันข้ามกับรูปทรงมุมฉากของมุมมองภายนอก

ในฤดูใบไม้ผลิ ค.ศ. 1962 มีการถอดรูปปั้นสตาลิน โดยมีทหารคนหนึ่งเสียชีวิตและหลายคนได้รับบาดเจ็บขณะถอน และใน ค.ศ. 1967 รูปปั้นมารดาอาร์เมเนียซึ่งออกแบบโดยอารา ฮารุตยุนยัน ได้รับการติดตั้งไว้ข้างบนนี้ 

ต้นแบบของ "มารดาอาร์เมเนีย" คือ เก็นยา มูราเดียน เด็กสาววัย 17 ปี อารา ฮารุตยุนยานพบเธอที่ร้านแห่งหนึ่งและชักชวนให้เธอโพสต์ท่าให้กับประติมากรรมชิ้นนี้

"มารดาอาร์มีเนีย"มีความสูง  ทำให้ความสูงรวมของอนุสาวรีย์คือ  รวมทั้งฐาน รูปปั้นนี้สร้างด้วยทองแดงตีขึ้นรูป ส่วนฐานพิพิธภัณฑ์ทำด้วยหินบะซอลต์Monuments of Yerevan 

 ภาพ 

ดูเพิ่ม
คาร์ทวลิสเดดา
มารดายูเครน